Zsigmond Ferenc szerint a Jókai-hősök pózoló hidegsége és nyugalma „az, ami a nőket úgy fel tudja izgatni, meggyötörni, eszüket elvenni, extázisba ejteni. Ez az a híres romantikus póz, mellyel először Byron hősei gázoltak keresztül a hölgyvilág szívén, egy emberöltön át a társadalmi érintkezésben is csakugyan ezt utánozta, ezt gyakorolta minden arszlán, s Jókai sem tudott soha egészen leszokni erről kedvenc férfialakjainak rajzában.” (Jókai, 330–31.; Vö.: a 104: 34. sorához készült jegyzetet.)