Bécsi élményeiről írja Jókai: „…a Burg-utca házainak falán, az üzletek bezárt ajtaján meglátszottak a kartácsok nyomai, a legtöbb ajtóra fel volt írva krétával: ‚Szent a tulajdon’. ‚Halál a tolvajokra’.” (HhM 5. k. 18.; Vö. A kőszívű ember fiai JKK 176: 16.)

Pap Gábor is megemlékezik arról, hogy a bécsi felkelők a bezárt boltok ajtajaira ilyen jelszavakat írtak: „Szent a vagyon! Le az aristocratiával! Legyen minden polgár a törvény előtt egyenlő! születés ne határozzon soha!!!” (Külföldi Társasélet. Ék 1848. jún. 4. 25. sz. 735.)