A regényben Jókai csak a magyar csapatok mámoros fogadtatásáról ír, s az ellenségről hallgat. 1849-ben azonban ott lüktet írónk sorai között a császári csapatok elleni hangulat keltés: „Nézzétek Pestet most!

Minden házból öt-hat nemzeti lobogó röpköd a szélben. Mintha a város el akarna repülni az égbe örömében.

Mikor az ellenség jött, egynél több fekete-sárga lobogó nem köszöntötte, csak egy ember akadt, ki azt kitüzte…” (Esti Lapok [Pest] 1849. ápr. 30. 1. sz. 1.)

A „felmentő sereg” pesti bevonulásáról lírai szavakkal ír Jókai a Politikai divatok c. regényben. (JKK 151.)