A Palvitz Ottó személyében megjelenített katona mintája hatalmas testű, tagbaszakadt, nagy erejű óriás volt; híres kardforgató, rettegett párbajhős, ki egy angol vívómestert halálra sebzett. Az 1848-iki emlékek c. visszaemlékezésében a következőket írja róla Jókai: „Riedesl volt a vértesezred legmagasabb férfia, valóságos óriás… Nem is könnyű volt számára paripát találni, mert a rendes küraszir ló letörött alatta.” (HhM 5. k. 268.)