Metternich, Metternich-Winneburg, Klemens Lothar von, herceg (1773–1859) – osztrák államférfi és diplomata; 1809-ben külügyminiszter lett, s rövid idő múlva gyakorlatilag ő irányította a bécsi kormány politikáját; főszervezője a reakciós, forradalomellenes Szent Szövetségnek; 1826-ban a minisztertanács elnöke lett, a császári önkényuralom spiritus rektora; 1848-ban a bécsi, ill. a magyar forradalom űzte el a politikai életből; 1851 után Ferenc József egyik nemhivatalos tanácsadója lett. Jókai számos nagyhatású cikkében gúnyolta 1848-ban. (pl. Charivari. Ék 1848. nov. 26. 22. sz. 70.)