Olmos bottal – Célzás arra, hogy az 1848 előtti évtizedekben a megyegyűléseken a szembenálló pártok kisnemesi tömegei – a kortesektől felbujtva és irányítva – nemegyszer tömegverekedéssel igyekeztek a szóban forgó kérdéseket pártjuk szájíze szerint eldönteni. Az ólmos bot 1834 óta vált fogalommá, amikor a Szatmár megyei, ólmos bottal felfegyverzett kisnemesek – élükön a tyukodiakkal, csengeriekkel és csekeiekkel – a megyegyűlésen a szó szoros értelmében vérengző jelenetek közt buktatták meg „nem adózunk” jelszóval a liberálisok javaslatát, amely a háziadó viselését a nemesekre is ki akarta terjeszteni.