Máj. 12-én égő hajókat bocsátott le Hentzi a Dunán, hogy a Csepelnél vert hajóhidat felgyújtsák. Egy magyar főhadnagy azonban ügyes kézzel elfogdosta őket. (Görgey hadijelentésben emlékezik meg az esetről. L. Gracza György i. m. 4. k. 368.)

A PH a Fővárosi ujdonságok c. rovatában emlékezik meg arról, hogy „Hentzi gazda… 4 kő és 4 gyujtó hajót küldött le a sóház irányábani hid lerombolása végett”. (1849. máj. 16. 290. sz. 60.) Ugyanezt a motívumot felhasználja Jókai Az utolsó budai basa c. kisregényében is. A Buda várát védő törökök „tűzhajókkal kisérlék meg a Pestet Budával összekötő híd elrombolását; de sikertelenül, mert az óbudai bátor molnárok csónakaikkal a tüzdereglyék elé kerülve, azokat eleve elsülyesztették”. (193–94.)