szerezsán – Jellasics Magyarországból kimenekült és 1848 októberében Bécs ostromában részt vevő seregének egy részét alkották a szerezsánok. Eredetileg a Horvátország határát a csempészek és rablók ellen őrző katonai alakulat tagjai voltak, akik – mivel egyedüli díjazásuk az volt, amit a csempészektől és rablóktól meg tudtak szerezni – időközben maguk is hirhedtté váltak erőszakosságaik és rablásaik miatt.