szabadcsapat – Szemere Bertalan, felsőmagyarországi kormánybiztos 1849. márc. 16-án tette közzé felhívását és tervezetét egy védseregnek nevezett gerillasereg felállítására. A védsereg a következő hetekben a megyék által alakított szabadcsapatok formájában létre is jött. Feladata lett többek közt a lázítók és pecsovicsok kézrekerítése az ellenség által ellenőrzött területeken. A Bendegúz név utalás arra, hogy a szabadcsapatok közül nem egy magyar történeti személy nevét vette fel.