Zsigmond Ferenc szerint: „Az Iliás, a Niebelung-ének, a keresztes-háborúk, Bayard, Du Guesclin, Oroszlánszívű Richard, Horatius Cocles hőskora kelt új életre, Jókai szerint, nemzeti küzdelmünk jeleneteiben. E küzdelmünk végső heteiben – vallja Jókai – a Komáromi vár védői nap-nap után átélték mind azt a gyötrelmet, amit Dante a pokol számára kigondolt, amit Laokoon a kígyók fojtó ölelése közben, a leláncolt Prometheus a saskeselyű karmai alatt, a sziklahengerítő Sisyphus pokolbeli bünhődésképen, Hercules a Nessus-ing égető kínjai közepett elszenvedett.” (Jókai. 85.)