praeservativa – óvszer, megelőzőszer

A Szomorú napok c. regényben emlékezik meg Jókai arról, hogy 1831-ben a nagy kolerajárvány idején mint kisdiáknak neki is kámfort kötött az édesanyja a nyakába. (JKK 116–17. Vö. Mi hír Budán? Ék 1847. nov. 14. 20. sz. 639–40.)

Kolerát megelőző praeservativát; azaz szeszes italt isznak az És mégis mozog a föld c. regényben is. (2. k. 365.)

1847 második felében Jókai szerkesztette az Ék-t, amikor a következő cikk jelent meg benne: Kéneny mint cholerai ellenszer. (676.; Vö.: Szomorú napok JKK 251.)