Salamon régiségboltjának a rajza Mindenváró Ádám konyhájára, ill. Maszlaczky (Kárpáthy Zoltán) ügyvédi irodájára emlékeztet. (L. Barta János: Jókai és a művészi igazság. 1954. 413.) A zsibárus figurájáról állapítja meg Zsoldos Jenő, hogy „Salamon a becsület… írott és íratlan törvényeit követi”. (Magyar irodalom és zsidóság. Költői és prózai szemelvények. Bp. 1943. 66.)

Salamon zsibárussal rokon zsidó figurák Jókai regényeiben: Rotheisel Ábrahám (Rab Ráby), Negrotin (A mi lengyelünk) és Mirhha (De kár megvénülni) (Vö.: Zsoldos Jenő: Előszó i. m. 66.)