Brennus, a gallok egyik vezére a rómaiakat i. e. 390. júl. 16-án az Alla folyónál megverte. Magát Rómát is elpusztította már, de a Capitoliumot nem sikerült bevennie. A váltságul ki erőszakolt arany mennyiségének lemérése közben kardját is a mérleg serpenyőjébe vetette a súlyok közé, s a méltatlankodó rómaiaknak a győzők gőgjével kiáltotta oda: „Vae victis!” (Jaj a legyőzötteknek!) (Vö. Kárpáthy Zoltán JKK 1. k. 397.)