A lutheránusság említése célzás a reakciónak a vallási kérdéssel folytatott 1848–49-i agitációjára. A katolikusokat pl. azzal igyekeztek Kossuth ellen hangolni, hogy elveszi a templomokat, a forradalmat a protestánsok művének igyekeztek feltüntetni stb. A képviselőválasztásokon pedig nem egy kerületben – többek közt épp Sáros megye kerületeiben – vallásuk szerint különültek el a jelöltek is, szavazóik is.