Sebő Alajos (1814–1882) az Eszéken állomásozó 1. sz. huszárezred – a Gáspár-huszárok – főhadnagya volt az 1848-i forradalom kitörésekor. A magyar hadügyminisztérium létrehozása után Mészáros Lázár segédtitkára lett. 1848 okt. 21-én a 13. sz. huszárezred – a Hunyadi-huszárok – őrnagyává neveztek ki, de ő hamarosan visszakérte magát a Császár-huszárokhoz. Egységével végigküzdötte a szabadságharcot, miközben 1849. máj. 26-án elnyerte az alezredesi rendfokozatot. A kapituláció után 1849. dec. 12-én az aradi haditörvényszék először főbelövésre ítélte, majd a büntetést 16 évi vasban eltöltendő várfogságra változtatta. Négy esztendőt raboskodott át Munkács várában, míg 1853 decemberében amnesztiával szabadult. (Minderre: Militarschematismus des österreichischen Kaiserthumes. Wien 1848, 325. Kozma i. m.; Honvédek Könyve. 1861. 151. és Honvéd-schematismus 1869.)