Jókai az Ezernyolcszáz negyvennyolc c. képes történelmi kiadvány Előhangjában írta a század végén, hogy 1848-ban „Kerestük a szabadságot, mint egyedül boldogító hitvallást a földön. És megtaláltuk. Felszabadítottuk a földet a szolgalom alól. Ledöntöttük a válaszfalakat nemes és nem nemes között: de nem úgy, hogy amazt lealáztuk volna; de úgy, hogy emezt fölemeltük. Teremtettünk a népből nemzetet. S az újjászült nemzet csodáit mutatta fel ifjú erejének.” (Az 1848/49-iki magyar szabadságharc története képekben. Bp. 1898. 1.; Vö. Kiadások, fordítások. 1. k. 324.)