A tiszántúli népfelkelést sem Jókai képzelte szülte, csak nem júniusban, hanem júliusban folyt le. Szemere 1849. júl. 1-én nevezte ki Korponay János ezredest tiszántúli népfelkelő parancsnokká, azza1 a feladattal, hogy gátolja meg népfelkeléssel a cáriak átnyomulását a Tisza jobb partjára. Korponay júl. 25-én Tiszafürednél próbált meg szembeszállni Cseodajev seregével, de mivel emberei időközben hazaszéledtek, 4000 főnyi felkelt népével – Kossuth utasításának megfelelően – egy ideig tartó csatározás után visszavonult Debrecen felé.