A konzervatív apa és haladóbb fia közti ellentét a Csataképek egyik novellájában (l. Sőtér István: Romantika és realizmus. Bp. 1956. 350.) és a Szomorú napok c. regényben is feltűnik. (JKK 25.) Sőtér István szerint közösek a Bárdy család c. szabadságharcos elbeszélésben szereplő Bárdy Imrével a Baradlayak „abban a konfliktusban, mely köztük, s az apák, az idősebbek közt támad. És közösek abban a tragikus pátoszban is, mely tetteik önzetlenségét, mártíromságuk vállalását övezi”. (I. m. 428.)