Gr. Károlyi István, Pest megyei főispán szerelt fel jórészt a saját költségén 1848 nyarán és őszén egy 800 főnyi lovas nemzetőrezredet, a későbbi 16. huszárezredet. Degré Alajos szerint e 16. huszárezred „lőn a hadsereg egyik legszebb ezrede. Ha szegényebb sorsu érdemes volt tiszti előléptetésre, a fölszerelési költségeket gróf Károlyi István viselte.” (I. m. 2. k. 102.) E Károlyi huszárezredről megemlékezik Degré Alajos a Képek az 1848–49-iki magyar táborból c. cikkében is. (Ország-Világ 1884. márc. 15. 11. sz. 175.)