A koleráról már a szabadságharc előtt is részletes cikket ír Jókai. (Mi hir Budán? Ék 1847. nov. 14. 20. sz. 639–40.)

Szemere Bertalan egyik rendelete a Közlöny Hivatalos rész c. rovatában arról emlékezik meg, hogy „Jelen harcias időkben némelly tábori kórházakban a ragadványos kórházi hagymáz – typhus nosocomialis bellicus – fejlődött ki”. (1849. jún. 23. 139. sz. 517.) Másnap Szemere Bertalan egyik utasítása már a kolera terjedéséről ad hírt: „A cholera az 1831. 1836. és a mult évben járványként honunkban is uralgott, s most ismét ollykép fellépni látszik.” (Hivatalos rész. Rendeletek. Közlöny 1849. jún. 24. 140. sz. 521.) Az 1849-es koleráról a PH a Charivari rovatban ír. (1849. jún. 26. 324. sz. 188.)

A kolera a forradalom alatt 1848 októberében jelentkezett; különösen sok áldozatot azonban 1849 júniusában és júliusában szedett, főleg a hadsereg körében.