első Péter – Nagy Péter (1672–1725) orosz cár

Az Igazmondó, Jókai népszerű politikai lapja 1876-ban P. F. kézjeggyel A paraszt cárnő címen megjelent tárcájában írja Nagy Péter cárról: „Az igaz, hogy ő, ki milliók felett rendelkezett, kiszökött a csillogó palotából, átöltözködött ácsnak, elment napszámba dolgozni, s miután egész napon át dolgozott, kapott a gazdától 10 kopeket, ezen vett sajtot és kenyeret, felvitte azt felséges nejének és átadta neki e szavakkal: – látod Eudoxiám, el tudnálak én tartani, ha cár nem volnék is!” (1876. ápr. 23. 17. sz. 130.)