Klapka I. és Damjanich III. hadtestének feladata volt Isaszegen át Jellasics után nyomulni. A balszárnyat alkotó I. hadtest ért először Isaszeg alá. Jellasics váratlan ellenállásától azonban megingott, és rendetlen menekülésbe kezdett. Időközben felvonult a jobbszárnyon Damjanich III. hadteste is, amelyet, bár – a küzdelembe vetve magát – hősiesen verekedett, az I. hadtest megfutamodása azzal a veszéllyel fenyegetett, hogy az ellenség bekeríti. Erre Aulich Lajos tábornok – Damjanich sürgetésére – önhatalmúlag harcba vezényelte a tartalékhadtestet is. Ennek láttán új erőre kaptak Klapka katonái is; visszafordultak, és a három hadtest együttese fényes győzelmet aratott. (1849. ápr. 6.)

A királyerdei ütközet ábrázolását az Enyim, tied, övé c. regénynek A gerilla c. fejezetében olvashatjuk.