liguriánusok – nápolyi eredetű, lelkipásztorkodó szerzetesek a XVIII. században és a XIX. század elején

Jókai 1848. márc. 23-án írja, hogy „Beszélnek suttomban holmi ellenforradalmakról, mik ittott zárdákban, éjjelenként forraltak ellenünk”. (Mi hir Budán? Ék 13. sz. 396.)

Pap Gábor tudósításában is sok szó esik a bécsi liguriánus szerzetesekről, az alkotmány és a többi forradalmi vívmány ellenségeiről, akiknek feloszlatását követeli az utca népe. Nem kétséges, hogy ennek része lehetett az ellenforradalmi központtá váló bécsi apácakolostor megrajzolásában. (Ék 1848. VI. 11.; Vö. Nagy Miklós i. m. 232.)