Az itt említett hadügyér (hadügyminiszter) Mészáros Lázár volt. Jókai 1884-ben a „Forradalom alatt írt műveinek” töredékes kiadásához írt magyarázó jegyzetei között is megemlékezik arról a jelenetről, mikor a hadügyminiszter a forrói csatavesztés után így kezdte beszédét a debreceni országgyűlésen: „Szeretnek pincéből felbeszélni, hogy ne látszanék arcom pirulása.” (HhM 6. k. 64.)

1899-ben, mintegy negyed évszázaddal később így emlékezik vissza Jókai e jelenetre: „Hallottam az országgyülésen a jó öreg Mészáros Lázárt beszélni: ‚Szeretnék pincéből felszólalni, hogy ne látszanék arcomnak pirulása’.” (Emlékek a szabadságharcból. HhM 5. k. 25–26.)