Vésztörvényszék – 1849 februárjában felállított „hadi s polgári vegyesbíróság”, mely főleg a hazaárulók ügyével foglalkozott, „kik a magyar haza, annak polgári alkotmánya, független önállása, s területi épsége ellen fegyvert fogtak, vagy arra másokat izgattak, kik az ellenséggel cimboráltak, annak bármi szolgálatot tettek vagy érdekében működtek”. (Horváth Mihály i. m. 3. k. 100.)

A debreceni vésztörvényszék egyik megalakítója, Irányi Dániel ír visszaemlékezésében a hazaárulók megbüntetéséről. (Budapesti kormánybiztosságom (1849.). Egyetértés 1885. ápr. 4. 93. sz. 1.)

Jókai 1849 februárjában jelentős cikket írt a vésztörvényszékről a kormány hivatalos lapjában. (Nem hivatalos rész. 1849. febr. 23. 36. sz. 126.) E cikkre csattanós cáfolatként válaszolt Csernátony Lajos. (Marczius Tizenötödike 1849. febr. 24. 10. sz. 37–38.)