ördögborda – ördögbocskor, ördögszekér, ágas-bogas útszéli gyom, melyet gyökeréről levágva s megszáradva a szél ide-oda görget (Vö. Hétköznapok. JKK 147., 425.; Kárpáthy Zoltán JKK 1. k. 401.)

Moesz Gusztáv szerint találó „Ödön életének összehasonlítása az ördögszekérrel, amely kemény, dacos tüskékkel fenyegető növény, amíg gyökerén van; de ha arról elszakad, a szél játékává lesz”. (Jókai növény ismerete. Termtud Közl. 1925. 116.) Jókai magáról írja A bujdosó tanyája c. írásában, hogy 1849ben – Ödönhöz hasonlóan – „a nyarat az alföld sík pusztáin töltém”. (Csataképek. 261.)

Az Egy napom Gyulán c. visszaemlékezésében is feleleveníti, hogy a világosi fegyverletétel után az alföldi pusztán, nádasokon és berkeken át menekült a Bükk erdőségei felé. (HhM 5. k. 277.)