Hasonló szavakkal ír a tavaszi hadjáratról Degré Alajos:

„A világ nyolcadik csodája elkövetkezett; az a sereg, mely három hónap előtt tanulatlan, fegyvertelen s félig mezitlábos volt, most szembe mert szállni Európa egyik legtekintélyesebb, legtanultabb s legfegyelmezettebb hadseregével. Bámulatos erély, oroszlán bátorság, vas akarat, s hallatlan lelkesedés szülte azon eredményt, hogy rövid idő alatt a honvéd név bejárta a világot, s a magyar fegyvereknek dicsőséget aratott.” (I. m. 2. k. 120.)

A szabadságharc csatáival igen részletesen foglalkozik Balázs József, Borus József és Nagy Kálmán. (Kossuth, a forradalmi honvédelem szervezője. = Emlékkönyv Kossuth Lajos születésének 150. évfordulójára. 1. k. Bp. 1952. 287–408.)