A 34-ik honvédzászlóalj az első hadtesthez tartozott, melynek Máriássy János ezredes volt a parancsnoka, ki a legelsők között hatolt be a várba. Nyeregjártó őrnagy vezette a 34. és a 17. zászlóaljat, melynek a nagy rondellától keletre kellett a várfalat létrákon megmászni.

Nemcsak a 34. zászlóaljból került ki az itt említett önkéntes csapat, hanem a Máriássy-hadosztály összes zászlóaljaiból. Ennek a csapatnak a vezetését bízta Máriássy ezredes Ghyczy századosra, ki az első rohamnál hősi halált halt.