Bóka László e sorokat idézve állapítja meg Jókairól: „Mikor ezt a regényt írta, egy hatalmas ihletés forróságában még egyszer a régi Jókai lett, Petőfi szeretett barátja. (Tegnaptól máig. 161.)

Azt írja Jókai, hogy Kossuth Lajos nevezte egyik londoni beszédében névtelen félisteneknek a szabadságharc közkatonáit. ( Költemények 1. k. 68.)

Jókai Mór 1898-ban az ünnepi emlékalbum (Ezernyolcszáz negyvennyolc. Az 1848/49-iki magyar szabadságharc története képekben. Szerkesztették Jókai Mór, Bródy Sándor, Rákosi Viktor. Bp. 1898. 1.) Előhangjában írja a szabadságharcról: „az ujjászült nemzet csodáit mutatta fel ifju erejének… dicsőséget szerzett a magyar névnek a harcmezőn.”

Vadnai Károly is hasonló szép szavakkal szól a szabadságharc hőseiről A honvéd, a huszár és a honvédtüzér c. lírai megemlékezésében. (Honvédvilág. 2. k. 1–5.)