Érdekes, hogy Jókai már a Budavár ostromáról szóló első híradásában az ostromkezdet estéjén megjelenő lapjában is megemlékezik a regényben bemutatott három huszárról: „Buda ostromlása ma reggel 10 óra tájban kezdődött meg. Az Ó-Budán felállitott ellenséges csapatok rövid puskatüzelése után huszárjaink elöl visszavonultak… Csak 1 órakor kaptak bele igazán. Az ágyuzás vagy 10 percig sürüen folyt a bécsi-kaputól a vizivárosba. – És ekkor a Gellérthegyén 3 huszár mutatkozott köszöngetve a partunkon álló kéjrivalgó és örömében könnyező népet a nemzeti lobogóval, melly is nemsokára a csillagásztorony mellett feltüzetett…” (Esti Lapok 1849. máj. 4.. 5. sz. 20. Pesti Hirlap 1849. máj. 5. 28 1. sz. 38.)