Lauka Gusztáv írja vicclapja megszünésének okai között: „2-or. Iróink legnagyobb része táborba szállván, lapomnak megfelelő munkálatokat a legnagyobb utánjárás mellett sem nyerheték.” (Nyilatkozat a „Magyar Charivari” tárgyában. Kossuth Hirlapja 1848. nov. 9. 113. sz. 501.) A szeptemberi fordulat utáni időkről mondja Degré Alajos, hogy sok ember öltött honvédegyenruhát 1848 őszén, s „Roppant leolvadt azoknak a száma, kik azt hitték, hogy még tollal és szónoklattal meg lehet menteni a hazát”. (I. m. 2. k. 75.)