A bécsi forradalmat Jókai az Akik kétszer halnak meg c. regényében és az Életemből c. visszaemlékezései között is megfesti. (Bernfeld Magdolna: A németség Jókai megvilágításában. Bp. 1927. 68–69.)

A bécsi helyzetről Bem tábornok aláírással jelent meg ismertetés a Honvédvilágban 1868-ban Bécs ostroma 1848-ban címen. (I. k. 171–74.) A császárváros forradalmi napjairól színes beszámolót írt báró Jósika Samu gróf Teleki Józsefhez, Erdély kormányzójához küldött levelében. (Deák Imre i. m. 28-29.) Később Gondol Dániel (1814–1891), az udvari kancellária tisztviselője közöl friss híreket egy ismeretlenhez címzett levelében. (Uo. 34–36.; Vö. Bernfeld Magdolna i. m. 13–14.)