A hajdani Nemzeti Színházról c. 1900-ban keletkezett visszaemlékezésében is megemlékezik a budai várvédők bombázásáról: „A szabadságharc alatt Hentzi bombái a Nemzeti Szinházat is fölkeresték. Egy százötvenfontos ott csapott le a szinház udvarán, de a magyarok Istene ugy intézte, hogy a bomba épen a víztartó medencébe bukjék bele, a hol a víz megfojtotta. Ha egy ölnyivel odább esik, az egész szinházat felgyujtja, porrá égeti.” (Emlékeimből HhM 4. k. 6.)