A katonának állt márciusi fiatalokról részletesen ír Jókai a század végén A márciusi fiatalok c. megemlékezésében. (Életemből. 1. rész. 12–17.)

Degré Alajos írja visszaemlékezéseiben, hogy a szabadságharc idején „az ifjuság szine java osztálykülönbség nélkül zászló alá sietett”. (I. m. 2. k. 101.) Ugyancsak Degré emlékirata szerint Mészáros Lázár „hadügyér” mondta, hogy „minden osztálybeli ifjuság vetekedik résztvenni a haza megmentésében”. (I. m. 2. k. 100.) Szép szavakkal ír Degré a honvédség megszervezéséről, valamint arról, hogy két barátja (Marschalkó Tamás és Bernáth Bertalan) milyen körülmények között jelentkezett közkatonának. (I. m. 2. k. 34–36.; Vö. Podmaniczky Frigyes: Mint lett belőlem honvéd. Ország-Világ 1884.. márc. 15. 11.. sz. 171., 174.; Degré Alajos: Az úrfiból lett honvéd. Fővárosi Lapok 1870. máj. 15–20.; Sikor József: A János vitéz hatása. = Kossuth zászlaja alatt. 80–82.)