Jókai a Március tizenötödike Bécsben c. írásában is megemlékezik arról, hogy a forradalmi napokban milyen szeretettel fogadták a magyarok küldötteit Bécsben. (HhM 4. k. 95–97.) A magyar nemzet története regényes rajzokban c. munkájában pedig arról ír, hogy Kossuth szónoklatát hatalmas üdvriadallal hallgatták a császárváros lakói. (3. k. 219.)

Még a császárbarát politikát propagáló Vida Károly szerkesztette Budapesti Hiradó is lelkesedéssel számol be a magyar küldöttség bécsi fogadtatásáról. (1848-49 a korabeli napilapok tükrében. Összeállította Bay Ferenc. Bp. 1943. 27–38.)