Politikai divatok c. regényében Hargitay Judit küzd – Edithez hasonlóan – emberfeletti erővel a szeretett férfi, Lávay Béla megmentéséért. (JKK 204., 595.)

Zsigmond Ferenc úgy látja, hogy Editben „a rajongó szerelem lázas önkívületté óriásodik s törékeny testét ellenállhatatlanul ragadja beszámíthatatlan vakmerőségű kalandokba”. (Jókai regényhősei. BpSz 1922. szept. 547. sz. 70.) Zsigmond szerint Edithez hasonlóan a „többi regények hősnői is rajongók, exaltáltak: Angela grófnő (Fekete gyémántok ), Henriette (Szegény gazdagok), Szeréna grófnő (Felfordult világ), Dorothea grófnő (Eppur si muove), Rozáli (A jövő század regénye) stb. A felsőbbrendű szervezet terheltsége ez, mely a műveltség terjedése közben mindinkább általánossá lesz.” (Uo. 71.; Vö. Jókai. 329.)