Zsigmond Ferenc mutat rá, hogy Jókai komolyan vette a spiritiszta ember tűnődését; hitt abban, hogy egyik lélek nagy távolságban is üzenni tud a másiknak. Itt idézi a szétpattant üveg történetét, majd hozzáfűzi: „Ime az exaltált hajlamú ember logikája.” (Jókai 298–99.)

A 95. lap. 1. sorától a 7. sorával záródó részt idézi, majd e sorokhoz a következő megjegyzést fűzi Jablonkay Gábor: „Mindenesetre furcsa beállítás a szerzetesnők intézményéről.” (Jókai humora és szellemessége katolikus szempontból. Magyar Kultura 1924. 271.)