A Jókai szerkesztette Esti Lapok 1849. jún. 14-én megbélyegezte a pozsonyi országgyűlés magyar mágnásait, kik „szeretett rokonaikat, a muszkákat” hívták meg a magyar szabad ságharc leverésére. (Elek Oszkár: Jókai és az oroszok. BpSz 1925. 571. sz. 117.) Vargyas Endre idézi is az ekkor megjelent cikkét: „A cárnak nem elég ürügy a betörésre az, hogy néhány lengyel részt vesz a magyar forradalomban, hanem egyenesen a magyarok részéről hozzá intézendő segélyül hivásra is szüksége van. Az országgyülési tagok tehát ki fogják jelenteni, hogy ők Magyarország jobbik felét képviselvén, ezen jobbérzelmü Magyarország nevében meghivják az ő szeretett rokonaikat, a muszkákat az ország szivében dühöngő, mindent felforgató lengyelek ellen.” (Magyar szabadságharc története 1848–1849. Pest, 1867. 383.)