Aulich Lajos (1792–1849) – az osztrák hadseregben alezredes volt; a szabadságharc kitörésekor lépett át a magyar honvédsereghez. Harcolt a szerbek ellen, majd a feldunai hadsereghez osztották be hadosztályparancsnoknak. Márc. végén tábornoki rangban a II. hadtest élére kerül. Budavár ostromakor oly hősiesen támadott, hogy hadtestét dicséretben részesítették. Ezután betegség miatt visszavonult a csapatszolgálattól. Kossuth júl. 15-én hadügyminiszternek nevezte ki. Világos után kötél általi halálra ítélték. Okt. 6-án végezték ki Aradon.