Kleinheinz Oszkár – a cs. k. hadsereg hadnagyaként nevezték ki 1848 nyarán Győrött az alakuló 5. honvédzászlóaljhoz. Hamarosan a honvédvezérkarhoz került, majd 1849 januárjában őrnagyi minőségben Dembinski, ill. Damjanich vezérkari főnöke lett. Ő volt a híres szolnoki csata tervének előkészítője. Később Vetter, majd Klapka vezérkari főnöke lett. Buda ostrománál a Nagy Sándor vezette első hadtest vezérkari főnökeként halt hősi halált. A máj. 10-i véres ostromkor több golyótól találva mintegy kétszáz honvéddel együtt esett el.