A két menyasszony c. elbeszélésben Gábor, a lovagias magyar tiszt talál rá vitéz ellenfelére, a halálos sebet kapott Róbertre. Gábort Richárdhoz hasonlóan bízza meg a haldokló utolsó kívánsága teljesítésével. (Csataképek. 26.)

Számos memoáríró – közte Potemkin [Egervári] Ödön – tartja szükségesnek megemlíteni, hogy „egyik törzstisztünket sem vádolhatni kegyetlen- vagy szívtelenséggel”. (Nyíri Antal: Mészöly Gedeon. Nyelvészeti dolgozatok. 18. sz. Szeged 1961. 9.; Vö. Bátori Schulz Bódog Emlékiratai. 71.)