Rózsa Sándorról van szó. A híres rablóvezér 1848 kora őszén amnesztiát kért Kossuthtól, aki Jókait bízta meg a kegyelmi irat közvetítésével. Az író századvégi visszaemlékezésében igen részletesen ír a Rózsa Sándorral való találkozásáról. (Emlékek a szabadságharcból. HhM 5. k. 6–9.)

Rózsa Sándor amnesztia-leveléről 1874-ben is megemlékezik egy lapalji magyarázó jegyzetben. (Jókai Mór Forradalom alatt írt művei. 210–11.; Vö. Jókai kiadatlan levele Kossuthhoz, Rózsa Sándorhoz való küldetéséről. Vasárnapi Ujság 1904. máj. 15. 20. sz. 334–35.; Jókai Mór Kossuth Lajosnak. = 1848. A szabadságharc története levelekben ahogyan a kortársak látták. Összegyűjtötte és előszóval ellátta Deák Imre. Bp. [1942.] 236.; V. Waldapfel Eszter: A forradalom és szabadságharc levelestára. 2. k. Bp. 1952. 166.) A Rózsa Sándorral való találkozást tárgyalja Kéki Lajos is. (Jókai. BpSZ 1925. 579. sz. 319.; Vö. Szabó László: Jókai élete és művei. Bp. 1904. 117–24.; Gál János: Jókai élete és írói jelleme. Berlin 1925. 47.; Enyim, tied, övé. 135. Zsigmond Ferenc: A szabadságharc hatása Jókai írói egyéniségére. It 1918. 45.; Móra Ferenc Hátrahagyott írásai. Jókai szegedi látogatásai. Magyar Hirlap 1934. jún. 24. 141. sz. 3.; Bóka László: Jókai. Élet és Tudomány 1954. máj. 19. 20. sz. 613.)