A hadsereg gyors növekedéséről lelkes szavakkal emlékezik meg Vértesi Arnold a Hí a haza c. novellájában. (A dicsőség tengeréből. Pest, 1869. 51–52.) A magyar nemzet története regényes rajzokban c. munkájában arról ír Jókai, hogy amikor megindult a honvédsereg toborzása „a magyar ifjak lelkesülten tódultak a zászlók alá”. (3. k. 276.) Később ugyanebben a kötetben a Honvédelmi Bizottmány c. fejezetben arról emlékezik meg, hogy „Hetek alatt, mintha a földbül támadt volna elő, talpon állt, nyeregben ült a magyar hadsereg”. (3. k. 210.)