Gyakran előfordul Jókainál az esküvővel való megtréfálás, a megvetett kérő felvilágosítása az utolsó pillanatban, hogy a fényes előkészület nem az ő kedvéért történik. Csalváry Júlia is ezzel áll bosszút a hűtlen poétán a Kedves atyafiakban. „Athalie ezzel a gyengédtelen tréfával gyötri meg Timeát, hogy az általa hímzett menyasszonyi fátyol az övé lesz.” (Nagy Sándor: Jókai, Brassó 1925. 65–66.)

A kézfogóhoz hasonló meglepetést jelenít meg Jókai az Egy magyar nábobban, amikor az Abellino által rendeztetett ünnepélyen Fanny mint Kárpáthy Jánosné jelenik meg. (JKK 2. k. 68.)